**DOM ZA STARIJE I**

**NEMOĆNE OSOBE**

**VELIKA**

**L. Ibrišimovića 7**

**34330 Velika**

**Broj: 853/21**

**Velika, 21. 10. 2021.**

**REPUBLIKA HRVATSKA**

**POŽEŠKO-SLAVONSKA ŽUPANIJA**

**Upravni odjel za društvene djelatnosti**

**P O Ž E G A**

**PREDMET: Obrazloženje prijedloga financijskog plana**

1. **Sažetak djelokruga rada Doma**

Dom za starije i nemoćne osobe Velika osnovan je Odlukom Općinske skupštine, Požega br.: 05-1565/1-1966. od 26.02.1966. godine, a temeljem članka 78. stavka 1. Zakona o ustanovama postao je javnom ustanovom. Osnivačka prava kao i dužnosti osnivača nad ustanovom ima Požeško-slavonska županija od 01.01.2002. godine.

Stručno povjerenstvo koje je imenovao ministar rada i socijalne skrbi obavilo je očevid u Domu za starije i nemoćne osobe Velika dana 09. veljače 2001. godine. Očevidom je utvrđeno da dom ne ispunjava uvjete propisane Pravilnikom o mjerilima za razvrstavanje domova za starije i nemoćne osobe («NN» br.121/00) niti za najnižu kategoriju.

Kontinuiranim radom na otklanjanju nedostataka vidljivo se podigao standard u pružanju usluga.

28. ožujka 2014. godine u Narodnim novinama br. 40 objavljen je novi Pravilnik o minimalnim uvjetima za pružanje socijalnih usluga u kojemu su, između ostalog, određeni minimalni uvjeti glede prostora i opreme za pružanje usluga, kao i minimalni broj stručnih i drugih radnika za pojedine usluge.

Požeško-slavonska županija, Upravni odjel za društvene djelatnosti, dana 27. ožujka 2015. godine donio je Rješenje kojim se utvrđuje da Dom za starije i nemoćne osobe Velika ispunjava minimalne uvjete glede prostora, opreme, potrebnih stručnih i drugih radnika, za pružanje socijalnih usluga smještaja za 130 korisnika, starijih i nemoćnih osoba.

Djelatnost Doma, kao javne ustanove, je da u okviru stalnog smještaja pruža usluge stanovanja, prehrane, brige o zdravlju, njege, socijalnog rada, psihosocijalne rehabilitacije, fizikalne terapije, radne terapije, radnih aktivnosti, aktivnog provođenja vremena i organiziranog prijevoza, ovisno o utvrđenim potrebama i izboru korisnika, te pružanje usluge poludnevnog i cjelodnevnog boravka, pružanja usluga smještaja za osobe oboljele od Alzheimerove demencije u terminalnom stadiju bolesti i pružanje usluge pomoći i njege u kući.

Pored ove djelatnosti, Dom može obavljati i druge djelatnosti, ako se one u manjem opsegu ili uobičajeno obavljaju uz djelatnost upisanu u sudski registar.

Rad Doma temelji se na Zakonu o socijalnoj skrbi, a organiziran je kroz slijedeće ustrojbene jedinice – odjele:

1. *Poslovi socijalnog rada, radne terapije, računovodstveni i administrativni poslovi (poslovi pod izravnom ingerencijom ravnatelja)*
2. *Odjel njege i brige o zdravlju*
3. *Odjel prehrane i pomoćno tehničkih poslova.*
4. **Obrazloženje programa (aktivnosti i projekata)**

Cjelokupna djelatnost Doma temelji se na osnovnom programu **Pružanja socijalnih usluga**

**smještaja starijim i nemoćnim osobama,** koji je zapravo i jedini program koji naša ustanova provodi.

U okviru programa Pružanja socijalnih usluga smještaja korisnicima, Dom osigurava

* usluge stanovanja i prehrane,
* njege i brige o zdravlju,
* usluge socijalnog rada,
* usluge fizikalne terapije,
* aktivnog provođenja vremena i radnih aktivnosti.

Smještajni kapacitet Doma je 130 korisnika, od toga za 82 korisnika na stambenom dijelu za korisnike I i II stupnja usluge smještaja, a za 48 korisnika na stacionaru za korisnike II, III i IV stupnja usluge smještaja. Planirani broj korisnika u narednom razdoblju također je 130.

Stupnjevi usluge smještaja su razvrstani prema uslugama koje se pružaju korisnicima:

* prvi stupanj usluge pruža se funkcionalno neovisnom korisniku koji samostalno zadovoljava svoje potrebe, a iz zdravstvenog stanja se može zaključiti da mu pomoć druge osobe nije potrebna
* drugi stupanj usluge pruža se djelomično ovisnom korisniku kojemu je potrebna pripomoć pri zadovoljenju osnovnih potreba,
* treći stupanj usluge pruža se funkcionalno ovisnom korisniku kojem je potrebna pomoć druge osobe u zadovoljenju svih potreba u punom opsegu,
* četvrti stupanj usluge pruža se funkcionalno ovisnom korisniku kojem je zbog Alzheimerove demencije ili drugih demencija (srednji/srednje teški stadij bolesti) potrebna pomoć i nadzor druge osobe u zadovoljenju svih potreba u punom opsegu

Broj korisnika u Domu za starije i nemoćne osobe Velika na dan 30.09.2021. je **123** prema stupnjevima usluge smještaja:

|  |  |  |  |  |
| --- | --- | --- | --- | --- |
| I STUPANJ USLUGE SMJEŠTAJA | II STUPANJ USLUGE SMJEŠTAJA | III STUPANJ USLUGE SMJEŠTAJA | IV STUPANJ USLUGE SMJEŠTAJA | UKUPNO |
| 47 | 31 | 45 | 0 | 123 |

Broj korisnika trenutno smještenih u Domu je manji u odnosu na kapacitet (123/130) iz razloga što je novonastala situacija s pandemijom korona virusom izazvala i u Domu promjene kod smještaja, od zabrane smještaja u jednom periodu do samoizolacije novih korisnika, a isto tako smo obvezni prema uputama stožera osigurati i dodatne prostore za izolaciju u slučaju proboja virusa u Dom.

Korisnici se smještavaju u našu ustanovu sklapanjem Ugovora s Domom osobno i s obveznicima uzdržavanja i temeljem Rješenja centra za socijalnu skrb za koje je Dom sklopio Ugovor o pružanju socijalnih usluga s Ministarstvom za demografiju, obitelj, mlade i socijalnu politiku. Ovim Ugovorom Dom ima obvezu osigurati uslugu smještaja za 79 korisnika upućenih rješenjem nadležnog centra za socijalnu skrb.

Prema načinu smještaja na dan 30.09.2021. u Domu se nalazi 123 korisnika:

|  |  |  |  |
| --- | --- | --- | --- |
| Broj korisnika za koje u cijelosti troškove smještaja podmiruje MZSS | Broj korisnika za koje troškove smještaja djelomično podmiruje MZSS | Broj korisnika koji troškove smještaja podmiruju sami ili rodbina | UKUPNO |
| 5 | 13 | 105 | 123 |

U Domu se vodi briga o prostoru u kojem korisnici žive koji se redovito održava te se prema potrebama i mogućnostima zamjenjuju i nabavljaju novi strojevi i oprema. Istovremeno, vodi se briga i uređuje okoliš Doma koji se proteže na cca 2 ha, kako bi korisnicima pružili mogućnost boravka u vanjskom prostoru Doma, posebno u ovim današnjim uvjetima pandemije korona virusom.

Kroz rad se prate sve nove zakonske izmjene koje se primjenjuju u radu te moguća poboljšanja kvalitete koja se mogu primijeniti u okviru zadanih financijskih parametara.

Iz tog razloga je i obavljanje djelatnosti Doma u narednom razdoblju planirano s postojećim brojem radnika čija je struktura prema radnim mjestima i vrsti radnog odnosa prikazana u navedenoj tablici:

|  |  |  |  |  |  |
| --- | --- | --- | --- | --- | --- |
|  | Naziv radnog mjesta | Broj radnika na dan  30.09.2021. | | | Broj radnika određen |
|  |  | stalni radni odnos | zamjena | određeno vrijeme | Pravilnikom o minimalnim uvjetima za pružanje socijalnih usluga |
|  | RAVNATELJ | 1 |  |  | 1 |
|  | SOCIJALNI RADNIK |  |  |  | 1 |
|  | VIŠA MEDICINSKA SESTRA | 1 |  |  | 1 |
|  | MEDICINSKA SESTRA | 6 |  | 2 | 10 |
|  | RADO OKUPACIJSKI TERAPEUT | 1 | 1 |  | 1 |
|  | FIZIOTERAPEUT | - |  | 1 | 1 |
|  | NJEGOVATELJICA | 9 |  | 1 | 19 |
|  | VODITELJ RAČUNOVODSTVA | 1 |  |  | 1 |
|  | RAČ. I UPRAVNI RADNICI | 3 |  |  | 3 |
|  | SKLADIŠTAR-KUĆNI MAJSTOR-VOZAČ | 1 |  |  | 1 |
|  | EKONOM-VOZAČ- KUĆNI MAJSTOR | 1 |  |  | 1 |
|  | KUHAR - glavni | 1 |  |  | 1 |
|  | KUHAR | 3 |  |  | 3 |
|  | SERVIRKA-POMOĆNI RADNIK U KUH | 4 |  | 2 | 3 |
|  | ČISTAČICA | 0 |  | 4 | 3 |
|  | PRALJA-GLAČARA | 1 |  | 1 | 3 |
|  | **UKUPNO** | **33** | **1** | **11** | **53** |

U okviru prijedloga Financijskog plana za naredno razdoblje 2022., 2023. i 2024. godinu za provođenje programa Pružanja socijalnih usluga smještaja starijim i nemoćnim osobama planirana su ukupna financijska sredstva u iznosu od 7.679.247,00 kn.

Planirani prihodi se sastoje od:

* prihoda za posebne namjene (odnosi se na 65264 – Ostali nespomenuti prihod, ostvaren od naplate cijene usluga smještaja korisnika) u iznosu od 3.420.000,00 kn
* općih prihoda i primitaka (odnosi se na prihod iz nadležnog proračuna za financiranje redovne djelatnosti Doma) u iznosu od 4.259.247,00 kn

Planirani ***Prihod za posebne namjene*** za 2022., 2023. i 2024. godinu planiran je na razini 2020. godine.

Ovaj prihod je namijenjen za **financiranje osnovne djelatnosti Doma**, odnosno za financiranje *Rashoda poslovanja* koji obuhvaćaju:

- rashode za zaposlene, materijalne rashode, financijske rashode i naknade građanima i kućanstvima.

Ovi rashodi planirani su u okviru planiranih *Prihoda za posebne namjene*, odnosno 3.420.000,00 kn.

Planirani ***Opći prihodi i primici*** odnose se prihod koji se ostvaruje u sklopu funkcija koje se decentraliziraju, služe za pokriće rashoda koji se **financiraju prema minimalnim standardima domova** a sastoje se od:

* aktivnosti *Materijalnih troškova* (Rashodi za zaposlene i Materijalni rashodi – hitne intervencije) i aktivnosti *Rashoda za nabavu proizvedene dugotrajne imovine*

Ovi rashodi planirani su na istoj razini kakva je bila u 2021. godini do utvrđenih limita, sukladno Uputama za izradu proračuna Požeško-slavonske županije i financijskih planova proračunskih i izvanproračunskih korisnika županije za razdoblje 2022.-2024. godine, a u okviru *Općih prihoda i primitaka* i iznose 4.259.247,00 kn.

Materijalni troškovi odnose se na Rashode za zaposlene u iznosu od 3.831.247,00 i Materijalne rashode odnosno Rashode za *hitne intervencije* u iznosu 150.000,00 kn.

Rashodi za nabavu proizvedene dugotrajne imovine planirani su u iznosu kao i dosadašnjih godina 278.000,00 kn. U okviru ovih rashoda Dom je ulagao velike napore da se saniraju nedostaci i udovolji uvjetima propisanim prijašnjim Pravilnikom, tako se planira i narednih godina.

Ulaganja su bila određena financijskim sredstvima odobrenim na poziciji - rashodi za nabavu nefinancijske imovine koja su već nekoliko godina na istoj razini.

|  |  |  |
| --- | --- | --- |
| GODINA | RASHODI ZA NABAVU NEFINANCIJSKE IMOVINE | INDEX |
| 2019.  2020. | 278.000,00 kn  278.000,00 kn | 100,00  100,00 |
| 2021. | 278.000,00 kn | 100,00 |
| 2022. | 278.000,00 kn | 100,00 |

Iz tog razloga planirana financijska sredstva za rashode za nabavu proizvedene dugotrajne imovine, kao i za Materijalne rashode (rashodi za usluge - HITNE INTERENCIJE u iznosu od 150.000,00 kn) u slijedećem razdoblju usmjerena su otklanjanju nedostataka i usklađenju s novim Pravilnikom, a za iduću 2022. godinu planirana je nabava namještaja za ured socijalnog radnika i nastavak za miješalicu tijesta koje nismo uspjeli realizirati ove godine zbog povećanja cijena, te nabava plinskog štednjaka i automobila.

1. **Zakonske i druge pravne osnove za provođenje programa Pružanje socijalnih usluga smještaja starijim i nemoćnim osobama**

Ustanova u svome radu provodi programe i aktivnosti u skladu sa nizom zakonskih propisa i to:Zakona o socijalnoj skrbi (NN broj 157/13, 152/14, 99/15, 52/16, 16/17, 130/18),Zakona o ustanovama (NN 76/93, 29/97, 47/99 i 35/08), Pravilnikom o minimalnim uvjetima za pružanje socijalnih usluga (NN broj: 40/14) i Pravilniku o izmjenama Pravilnika o minimalnim uvjetima za pružanje socijalnih usluga (NN 66/15).

Kod planiranja kadrova i rashoda za zaposlene potrebno je primijeniti odredbe Zakona o radu, Zakona o porezu na dohodak, Zakona o plaćama u javnim službama i Uredbe o nazivima radnih mjesta i koeficijentima složenosti poslova u javnim službama, Osnovice za izračun plaće radnika u javnim službama, odredaba Temeljnog kolektivnog ugovora za službenike i namještenike u javnim službama i Kolektivnog ugovora za djelatnost socijalne skrbi koji se primjenjuju kao pravna pravila.

U financijskom poslovanju potrebno se pridržavati Zakona o proračunu (NN broj: 87/08, 136/12 i 15/15), Pravilnika o proračunskom računovodstvu i računskom planu (NN 124/14, 115/15, 87/16 i 03/18), Zakona o javnoj nabavi, Zakona o fiskalnoj odgovornosti (NN 11/18), Uredbe o sastavljanju i predaji Izjave o fiskalnoj odgovornosti, Pravilnika o zaštiti i čuvanju arhivske i registraturne građe izvan arhiva.

U svom poslovanju Dom je dužan pridržavati se i Zakona o zaštiti na radu, Zakona o zaštiti od požara, Zakona o zaštiti od eksplozivnih tvari, Zakona o zaštiti okoliša, Zakona o zdravstvenoj zaštiti, Zakona o provedbi opće uredbe o zaštiti podataka (NN 42/18), HACCP standarda i drugih zakonskih propisa vezanih za djelatnost kao svih internih akata Doma.

1. **Ciljevi provedbe programa i pokazatelji uspješnosti na kojima se zasnivaju programi i planovi**

Glavni cilj Doma za starije i nemoćne osobe Velika u narednom razdoblju je udovoljiti uvjetima propisanim Pravilnik o minimalnim uvjetima za pružanje socijalnih usluga («NN» broj 40/14 i 66/15), što znači u skladu s Financijskim planovima udovoljiti zadanim uvjetima u pogledu prostora, opreme i stručnih i drugih radnika kako bi korisnik našeg Doma dobio adekvatnu uslugu, također u skladu s navedenim Pravilnikom.

Ovaj osnovi cilj u sebi sadrži aktivnosti na kojima se zasniva njegovo ostvarenje:

* podizanje kvalitete i standarda života korisnika u Domu
* podizanje kvalitete i standarda pružene zdravstvene usluge i usluge njege
* podizanje kvalitete usluge socijalnog rada i radne terapije

Da bi Dom bio organiziran po mjeri korisnika koji u njemu žive, potrebno je život u Domu organizirati na način da se svakom korisniku osigura individualnost, socijalizacija u novoj sredini, otvorenost prema vanjskom svijetu i aktivnosti primjeren njihovoj dobi i interesima. Život u zajednici na malom prostoru donosi svoje specifične probleme, a o rješavanju istih ovisi kvaliteta života u Domu.

Cjelodnevna briga o zdravstvenom stanju korisnika provodi se kroz 24 satno dežurstvo zdravstvenog osoblja u Domu te dostupnošću liječnika opće prakse kao i organiziranju i prijevozu na sve potrebite specijalističke preglede i pretrage.

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj  rezultata | Definicija | Jedinica | Polazna  vrijednost | Izvor  podataka | Ciljana  vrijednost  2022. | Ciljana vrijednost  2023. | Ciljana vrijednost  2024. |
| Usklađenost s Pravilnikom o minimalnim uvjetima za pružanje socijalnih usluga u pogledu odnosa broja radnika i broja korisnika | **Broj radnika u domovima za starije i nemoćne osobe u odnosu na broj smještenih korisnika mora biti usklađen s Pravilnikom o minimalnim uvjetima za pružanje socijalnih usluga**  **kako bi se korisnicima osigurala kvalitetnija usluga u domu** | **Broj radnika u odnosu na broj smještenih korisnika** | **45/130** | **Dom Velika** | **46/130** | **49/130** | **53/130** |

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj  rezultata | Definicija | Jedinica | Polazna  vrijednost | Izvor  podataka | Ciljana  vrijednost  2022. | Ciljana vrijednost  2023. | Ciljana vrijednost  2024. |
| Povećanje broja korisnika smještenih temeljem Rješenja Centra za socijalnu skrb | **Broj smještenih korisnika kojima je to pravo priznato rješenjem centra za socijalnu skrb određen je Ugovorom o međusobnim odnosima između Ministarstva rada i socijalne skrbi i Požeško slavonske županije** | **Broj korisnika** | **18** | **Dom Velika** | **25** | **30** | **35** |

U okviru osnovne djelatnosti, odnosno radne terapije korisnika i aktivnog provođenja vremena dom za cilj ima povećati kvalitetu usluge pruženu korisnicima koju može ostvariti na nekoliko područja.

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj  rezultata | Definicija | Jedinica | Polazna  vrijednost | Izvor  podataka | Ciljana  vrijednost  2022. | Ciljana vrijednost  2023. | Ciljana vrijednost  2024. |
| Povećanje broja  organiziranih  posjeta korisnika kulturnim manifestacijama | **Organiziranjem posjeta korisnika kulturnim manifestacijama doprinosi se njihovom uključivanju u život društvene zajednice kako bi se smanjio negativan utjecaj institucionalizacije** | **Broj organiziranih posjeta** | **4**  **posjeta godišnje** | **Dom Velika** | **4** | **5** | **5** |

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj  rezultata | Definicija | Jedinica | Polazna  vrijednost | Izvor  podataka | Ciljana  vrijednost  2021. | Ciljana vrijednost  2022. | Ciljana vrijednost  2023. |
| Sudjelovanje zaposlenika na stručnim seminarima | **Sudjelovanjem zaposlenika na stručnim seminarima zadržava se i/ili povećava kvaliteta usluge koju ustanova pruža svojim korisnicima** | **Broj posjećenih stručnih seminara**  **(socijalni radnici)** | **4**  **seminara po radniku (soc. radnici i stručni)** | **Dom Velika** | **4** | **4** | **5** |

Ovdje moramo napomenuti da su aktivnosti obuhvaćene ovim pokazateljima u 2020. i 2021. godini ostvarene u znatno manjem opsegu ili gotovo da i nisu ostvarene, a razlog tome je pandemija corona virusom zbog koje smo se u našoj ustanovi pridržavali svih uputa, mjera i odluka koje je donosio Stožer civilne zaštite RH odnosno županijski stožer, a u svrhu sprječavanja širenja bolesti Covid-19 kod korisnika i radnika.

U lipnju ove godine smo potpisali Sporazum o zajedničkoj suradnji na pripremi razvoja projekata od interesa za PSŽ, konkretno za izradu projektne dokumentacije za izgradnju fotonaponske elektrane na našoj zgradi s osnivačem Požeško slavonskom županijom i regionalnim koordinatorom razvoja PSŽ. Riječ je o projektu od interesa za razvoj županije koji se planira sufinancirati sredstvima iz fondova Europske unije.

Temeljem raspisanog javnog poziva za dostavu projektnih prijedloga za infrastrukturno ulaganje u sustav socijalne skrbi Ministarstvu socijalne politike i mladih za korištenje strukturnih fondova EU 2014. -2020., Dom za starije i nemoćne osobe Velika je u suradnji sa „Panora“ – regionalnom razvojnom agencijom Požeško slavonske županije prijavio projektni prijedlog izgradnje novog objekta doma. Temeljem provedene ocjene relevantnosti, izvedivosti, tehničke pripremljenosti te održivosti projekta projektni prijedlog je uvršten na indikativnu listu projektnih prijedloga.

1. Ishodišta i pokazatelji na kojima se zasnivaju izračuni i procjene potrebnih sredstava za provođenje programa

Pri izradi Prijedloga financijskog plana Doma za starije i nemoćne osobe Velika za razdoblje 2022.-2024. godine pridržavali smo se odredaba Zakona o proračunu i Uputa za izradu proračuna Požeško-slavonske županije i financijskih planova proračunskih i izvanproračunskih korisnika županije za razdoblje 2022.-2024. godinu, Upravnog odjela za proračun i financije, te Limita rashoda financijskog plana za 2022-2024. godinu.

Izvori sredstava za financiranje rada Doma su:

* Opći prihodi i primici ostaju nepromijenjeni u odnosu na 2021. godinu, odnose se na sredstva iz proračuna, skupina 671 i iznose 4.259.247,00 kn
* Prihodi za posebne namjene (skupina 652) planirani su u iznosu od 3.420.000,00 kn, a odnose se na prihod od sufinanciranja cijene usluga smještaja).

Rashodi koji će se financirati iz planiranih prihoda a potrebni za provođenje programa Pružanja socijalnih usluga smještaja za starije i nemoćne osobe su:

* Rashodi za zaposlene koji su planirani na razini 2021. godine u ukupnom iznosu od 4.753.683,00 kn, od toga 3.831.247,00 kn je planirano iz Općih prihoda i primitaka, a 922.436,00 kn iz Prihoda za posebne namjene.
* Materijalni rashodi planirani su na razini 2021. godine i iznose 2.613.264,00 kn, od toga 2.463.264,00 kn iz Prihoda za posebne namjene i 150.000,00 iz Općih prihoda za hitne intervencije.
* Rashodi za nabavu proizvedene dugotrajne imovine financiraju se iz Općih prihoda, a planirani su na razini 2021. godine te iznose 278.000,00 kn.

Prijedlog financijskog plana temelji se na ostvarenju osnovnog cilja Doma s svrhom podizanja kvalitete i standarda usluge smještaja u Domu.

S poštovanjem,

**Ravnateljica:**

**Mirjana Novak, mag.soc.rada**

**DOM ZA STARIJE I**

**NEMOĆNE OSOBE**

**V E L I K A**

**L.Ibrišimovića 7,Velika**

**Tel/fax. 034/233-085**

Broj: 854/21

U Velikoj, 21.10.2021.

**R E P U B L I K A H R V A T S K A**

**POŽEŠKO-SLAVONSKA ŽUPANIJA**

**Upravni odjel za društvene djelatnosti**

**POŽEGA**

Predmet: Financijski planovi 2022.-2024.,

- dostavlja se

Sukladno Uputi za izradu proračuna Požeško-slavonske županije i financijskih planova proračunskih i izvanproračunskih korisnika županije za razdoblje 2022. – 2024. dostavljamo Vam prijedlog Financijskog plana za 2022. godinu i projekciju plana za 2023. i 2024. godinu Doma za starije i nemoćne osobe Velika za razdoblje 2022.-2024. godine, odnosno izlistanje Općeg dijela proračuna - Prihodi 2022. do 2024. godine, - Rashodi 2022. do 2024. godine, Posebnog dijela proračuna za razdoblje 2022.-2024. i Obrazloženje prijedloga financijskog plana.

S poštovanjem,

Ravnatelj:

Mirjana Novak, mag.soc.rada